title: Malautía infecciosa
text: Una malautía infecciosa ye produeita por un achent patocheno que se reproduce adintro de l'organismo. Una malautía infecciosa se puet apegar de presona a presona, esdevenindo una malautía contachiosa.
  
  L'achent patocheno danyino puet estar un virus, una bacteria, un fongo, un protozou u dica un metazou. En o caso de metazous como achents patochenos, si son de mida macroscopica se parla d'infestación y no d'infección.
  
  Una infección ye a penetración y desembolique de microorganismos patochenos adintro d'un individuo sano, a malautía infecciosa ye a manifestación clinica como conseqüencia d'a infección.
  
  Desembolic d'una malautía infecciosa 
  Tota malautía infecciosa pasa por quatre etapas:
  Contachio: quan una presona malauta apega a malautía a atra de sana.
  Coba: tiempo compreso entre a entrada de l'achent dica l'aparición d'os primers simptomas.
  Periodo de desembolique: apareixen os primers simptomas caracteristicos.
  Convalescencia: dimpués que os achents patochenos son acotolaus l'organismo se recupera.